TEKS: Openbaring 1:4b-5a HK 8 - PDF
Download "TEKS: Openbaring 1:4b-5a HK 8"
1 SKRIFLESING: Openbaring 1:1-8 TEKS: Openbaring 1:4b-5a HK 8 TEMA: Die drie-enige God seën Sy kerk. Psalm 67 : 2 Psalm 90 : 1 Skrifberyming 25 (19-3) : 1, 2, 3 Skrifberyming 78 (13-3) Ook: Ps 89 : 10, 11, 14 Sb 31 (7-1) : 1, 3
2 2 Die drie-eenheid van God is n sterk argument vir die goddelike oorsprong van die Bybel, dat die Bybel nie n boek is waarin dinge staan wat mense uitgedink het nie, maar n boek waarin Gód vir ons laat opskryf het hoe Hy is en hoe Hy doen. As mense God uitgedink het en n boek oor Hom geskryf het, sou hulle mos dinge geskryf het wat deur mense verstaan kon word en wat nie vir party mense n struikelblok sou wees om te glo nie. Maar n drie-enige God Een wat Drie is en Drie wat Een is kan nie verduidelik word nie; - g n mens kan dit regtig verstaan nie; - dis n misterie; - dis iets wat n méns nooit sou kon uitdink nie! En daarom moet die konsep van drie-eenheid en die boek waarin ons daarvan lees, die Bybel, van God self af kom Natuurlik is dit by gelowige mense nie n misterie wat jou pla nie. Inteendeel, dit maak jou verwondering oor God net al hoe groter. En dit laat jou die rykdom van God se werke en van Sy seën net al hoe beter besef. Dis waarop ons vanaand fokus: dat ons deur die drie-enige God geseën word. Dis die kernsin van hierdie preek: die drie-enige God seën Sy kerk. Ons kyk na 1. die feit dat ons geseën word; 2. dat dit die drie-enige God is wat ons seën. 1. ONS WORD GESEËN Soos amper alle briewe in die Nuwe Testament, word ook die Openbaringboek begin met die seën van die Here wat oor Sy kerk uitgespreek word. Geïnspireer deur die Heilige Gees, sê die skrywers van hierdie Nuwe Testamentiese geskrifte vir kerke en individue goeie dinge vanaf die Here toe. Hier seën Johannes, met die volmag wat die Here hom gegee het, sewe gemeentes wat naby die einde van die eerste eeu van ons jaartelling daar in die weste van Klein-Asië bestaan het
3 3 sewe gemeentes, so word dit later duidelik in hierdie boek, wat die hele Christelike kerk van alle tye en plekke verteenwoordig, óns dus ook! Eintlik is dit iets wat n mens nie verwag nie: dat die Here ons seën. Dink net weer hoe beskryf hierdie boek wat van God af kom, ons as mense. Dit sê: - ons is sondaars; - ons wil van nature, soos ons gebore is, nie rêrig van God weet nie; - ons hou nie Sy wette, wat tot ons voordeel vir ons gegee is nie; - ons dink dat ons sonder Hom kan regkom; - ons glo die leuens van die duiwel en ons leef dit uit en ons versprei dit nog verder; - ons is báie diep in die skuld by God; - en ons verdien die straf wat Hy vir al die soort misdade wat ons teen Hom en teen Sy ander skepsels pleeg, vasgestel het! Maar wonder bo wonder word ons geseën: - daar word nie n vonnis oor ons uitgespreek nie, maar goeie dinge vir ons toegesê! - ons word behandel, nie as misdadigers en vyande van God nie, maar as mense wat Hy liefhet, as Sy kinders. Terloops, onthou dat hierdie ons wat geseën word, nie alle mense is nie, maar die kerk van die Here, die gelowiges. En dan ook nie die kerk volgens ons aardse lidmaatregisters nie, maar volgens Gód se lidmaatregister; want net Hy weet watter mense regtig glo dat Jesus hulle Here en hulle God is. 1 Presies wat hierdie seën inhou en hoe Jesus dit vir ons bewerk en uitdeel, sal DV in HK 9-31 stukkie vir stukkie uit die Bybel nagegaan word. Hier 2 word alles wat die Here vir ons as gelowiges, as kerk gee, saamgevat met twee woorde: genade en vrede. 1 Vgl Joh 20:28 2 Openb 1:4
4 4 Genade is n woord wat beklemtoon dat ons die goeie wat ons by God kry, nie verdien nie, dat ons dit verniet kry, omdat Jesus Christus, veral daar aan die kruis, vir ons betaal het. Vrede weer is n woord wat verwys na daardie perfek heelgemaakte lewe wat ons eendag sal hê, juis omdat die Here Jesus met Sy dood aan die kruis en met Sy opstanding uit die dood uit, ons saak met God weer reggemaak het. Genade vat jou dus terug na Golgota toe na wat die Here daar vir ons bewerk het en vrede vat jou solank in die ewigheid in na wat die Here belowe het om daar vir ons te gee. Genade is waar alle goeie dinge wat God ons gee, begin, en vrede waarop dit uitloop. Genade is die bron, die fontein, en vrede is die soet water wat uit hierdie fontein stroom. En wie genade en vrede het, het alles wat regtig saak maak, het alles wat regtig die moeite werd is. Wie genade en vrede het, kan met reg sê: ek is n geseënde mens Die Here seën die gelowiges met genade en vrede. 2. DIS DIE DRIE-ENIGE GOD WAT SEËN Dis tog treffend wat hier staan. Hier staan nié: Genade en vrede vir julle van God nie; maar hier staan: Genade en vrede vir julle van en dan word hier Drie genoem: - Hom wat is en wat was en wat kom; - die sewe Geeste voor Sy troon; en - Jesus Christus. Dis die soveelste plek in die Bybel waar daar vir ons gewys word dat daar in die een God ook n meervoudigheid is:
5 5 - die Ek wat by Horeb vir Israel gesê het: Ek is die HERE jou God wat jou uit Egipteland, uit die slawehuis, uitgelei het, 3 is ook n Ons, wat op die sesde skeppingsdag gesê het: Laat Ons mense maak na ons beeld, na ons gelykenis 4 ; - die Een is ook Drie; - hierdie een, unieke, enigste goddelike Wese waarvan ons in die Bybel lees, is terselfdertyd drie onderskeie Persone, wat aan ons bekend gestel word as die Vader en die Seun en die Heilige Gees. Die Vader word hier in ons teksvers beskryf met n Naam wat meer kere in die boek Openbaring vir Hom gebruik word: Hom wat is en wat was en wat kom. 5 Hy s die Een wat is. Onthou u hoe God Hom daar by die brandende bos aan Moses bekend gestel het met die naam Ek is? Dat Hy is beteken dat Hy regtig bestaan. En dit beteken dat Hy nie verander nie. God kan nooit iets anders wees of word as wat Hy is nie Hy is wat Hy is. 6 En Hy was. Dit wys op die feit dat God nog altyd bestaan het. Van die eerste mense af was Hy daar. 7 Van voor die skepping van die wêreld af was Hy daar van ewigheid af. 8 Om die waarheid te sê: - God het nie n begin nie; - Hy was net nog altyd daar! En Hy s die Een wat kom, letterlik: die Een wat besig is om te kom. 3 Exod 20:2 4 Gen 1:26 5 Openb 4:8; 11:17 6 Exod 3:14 7 Jes 41:4 (AV 1933/53 en NIV) 8 Ps 90:2
6 6 Hier verwys die uitdrukking, dat God aan die kom is, nie in die eerste plek na Jesus se wederkoms nie. In die Bybel, en spesifiek in profetiese geskrifte, verwys die koms van God na die feit dat God dinge gaan kom doen. Hierdie uitdrukking wil dus nie net sê dat Hy wat is en wat nog altyd was, ook in die toekoms nog sal wees nie, maar dit wil sê dat Hy vorentoe gaan optree. Hy gaan dinge kom doen! Die Vader is nie klaar met hierdie wêreld nie. Hy t nog baie dinge wat Hy gaan kom doen: - straf-dinge aan Sy vyande; - seën-dinge aan Sy kinders. Dis die Vader, Hy wat is en wat was en wat kom, wat ons seën. Ook die Heilige Gees. Hy word ook hier met n Naam beskrywe wat ons meermale in Openbaring kry, naamlik: - die sewe Geeste wat voor die troon is; 9 - die sewe Geeste van God. 10 Daar s nie regtig sewe Heilige Geeste nie. Dit weet ons vir seker uit al die ander gegewens van die Skrif. Maar die simboliese betekenis wat die getal sewe in Openbaring het, word in hierdie benaming gebruik om vir ons iets te sê van die werk van die Heilige Gees. In Openbaring verwys die getal sewe na volledigheid en volmaaktheid: - die sewe gemeentes verteenwoordig die totale Christelike kerk; 11 - die sewe seëls simboliseer God se hele raadsplan; 12 - die sewe bakke met God se toorn verwys na ál God se strawwe. 13 Die sewe Geeste is dus n manier waarop na al die gawes en bedieninge en kragtige werkinge van die Heilige Gees, waarvan ons in die Bybel lees, 14 verwys word. 9 Openb 1:4; 4:5 10 Openb 3:1; 4:5; 5:6 11 Openb Openb 5 e.v. 13 Openb 15 e.v. 14 Bv Jes 11:2; 1 Kor 12
7 7 Die Gees doen alles wat in die kerk en in die harte van God se kinders gedoen moet word! Hy doen so baie dat jy kan sê Hy doen die werk van sewe Geeste! Dis ook die Heilige Gees, met Sy veelvuldige werkinge, wat ons seën. En dis die die Seun, Jesus Christus, wat ons seën. Hy word hier met drie benamings beskrywe: - die geloofwaardige Getuie; 15 - die Eerste wat uit die dood opgestaan het; 16 - die Heerser oor die konings van die aarde. 17 Hy s n geloofwaardige, getroue Getuie. Hy het mos, toe Hy hier op aarde was, die waarheid oor God en oor die mens en oor die wêreld suiwer aan ons oorgedra. En Hy hét dit getrou gedoen, selfs toe dit Hom Sy lewe gekos het. 18 Jy kan Hom glo. Hy praat die waarheid! En Hy s die eerste Een wat uit die dood opgestaan het. Nie die enigste Een nie, maar die eerste Een. Hy s die Voor-loper uit die graf uit. Soos Hy met n nuutgemaakte liggaam lewendig uit die graf uitgekom het, so gaan almal wat aan Hom behoort, se liggame mos ook eendag uit hulle grafte uitkom. 19 En Hy s die Heerser oor die konings van die aarde. Hy t mos, na Sy opstanding uit die dood uit, alle mag in die hemel en op aarde gekry Profeet 16 Hoëpriester 17 Koning 18 Die Joodse Raad het Hom veroordeel omdat Hy gesê het dat Hy die Christus, die Seun van God is, wat die waarheid is! (Mat 26:63-66) 19 1 Kor 15: Mat 28:18
8 8 En Hy gaan mos alle opstand van aardse magte teen Hom met Sy ysterstaf verpletter. 21 En voor Sy troon gaan al die nasies met hulle konings mos eendag versamel word om deur Hom geoordeel te word. 22 En in elk geval is al die leiers van hierdie aarde, teen wil en dank en of hulle dit weet of nie, mos nou al besig om eintlik maar net Sy plan met hierdie aarde uit te voer! 23 Ook Jesus Christus die Getuie wat vir die waarheid gesterf het; die Een wat vir ons almal die dood en graf se kake oopgebreek het; die Een wat in die hemel opgevaar het om van daar te heers ook Hy, God die Seun, seën ons. Die een, unieke, enigste, God wat ons seën (so hoor ons hier), is die drie: die Vader en die Gees en die Seun. 24 Ons ontvang met blydskap die seën van God. En ons kom met verwondering agter dat God wat ons seën, n drie-enige God is TEN SLOTTE Sou mense iets soos n drie-eenheid kon uitdink? Nooit! As mense die Bybel uitgedink het, sou hulle iets so onverstaanbaars soos die Drieeenheid daar ingeskryf het? Nooit! Daarom is die drie-eenheid van God n sterk argument vir die egtheid van die Bybel, dat hierdie boek regtig Gód se Woord is, en nie mense s n nie. Ons sou nooit van die drie-eenheid van God geweet het, of selfs net aan so iets gedink het, as Hý dit nie vir ons geopenbaar het nie. 21 Ps 2:8-9; Openb 19:15 22 Mat 25: Spr 21:1; Openb 6 24 Die volgorde hier is dié van die heiligdom: die verbondsark, die goue kandelaar, die brandofferaltaar. En omdat ons hierdie van God in die Bybel hoor (dat die Een Drie is en die Drie Een), daarom bely ons as kerk dit ook in amper al ons geskrifte belydenisskrifte en formuliere.
9 9 En hierdie feit laat ons besef dat God in Sy diepste wese, onbegryplik groots is, ver bo wat ons ken en weet en verstaan. Maar hierdie feit gee ons tog ook iets van n besef van die wonderlikheid van Sy wese en van die rykdom van Sy werkinge en van die seëninge wat Hy gee. Wie van God se drie-eenheid hoor, behoort met dieper buiging te aanbid en met soveel meer verwondering te juig oor die genade en vrede wat Hy vir ons gee AMEN